Ford-stiftelsen

Ford-stiftelsen (Ford Foundation) er en amerikansk stiftelse som ble grunnlagt i 1936 av Edsel Ford, Henry Fords eneste sønn. I henhold til vedtektene skal stiftelsen arbeide for å fremme verdensfreden, friheten, demokrati, økonomisk velstand og skolevesenets demokratisering.

Stiftelsen er en veldedighetsorganisasjon registrert i Michigan og basert i New York. Den nåværende presidenten er Luis Ubiñas som etterfulgte Susan V. Berresford i januar 2008. Organisasjonen opererer som en uavhengig, ukommersiell og privat organisasjon. Stiftelsen deler ut legat gjennom hovedkvarteret i New York og gjennom tolv internasjonale underkontorer. I skatteåret 2006 godkjente stiftelsen legater for $530 million for prosjektersom fokuserte på å styrke demokratiske verdier, samfunnsmessig og økonomisk utvikling, utdannelse, media, kunst og kultur og menneskerettigheter.

 Kritikk 
Ford-stiftelsen har opp gjennom årene støttet mange liberale saker og har blitt sterkt kritisert for mange av de programmer som det har støttet av ulike årsaker. Eksempelvis har James Petras, tidligere professor i sosiologi ved Binghamton University, og andre kritisert stiftelsen for å være en frontorganisasjon for CIA, en amerikansk føderal etterretningsetat som har ansvar for innsamling og analyse av etterretning om utenlandske styresmakter, selskaper og personer. Petras har navngitt utveksling mellom høytstående personer mellom CIA og stiftelsen, for stiftelsens store donasjoner til den CIA-styrte organisasjonen Congress for Cultural Freedom, tidligere president for stiftelsen, Richard Bissells forhold til DCI (direktør for CIA) Allen Dulles og stiftelsens engasjement i Marshallplanen på 1950-tallet, blant flere saker. I henhold til Petras har stiftelsen støttet «anti-venstre menneskerettighetsgrupper som fokuserer på å angripe overgrep på menneskerettigheter til USAs motspillere».Petras, James (15.12.2001). The Ford Foundation and the CIA: A documented case of philanthropic collaboration with the Secret Police 

 Presidenter 
 Edsel Ford (grunnlegger) 1936-1943
 Henry Ford III 1943-1950
 Paul G. Hoffman 1950-1953
 H. Rowan Gaither 1953-1956
 Henry T. Heald 1956-1965
 McGeorge Bundy 1966-1979
 Franklin Thomas 1979-1996
 Susan V. Berresford 1996-2007
 Luis Ubiñas 2008-Sherman, Scott. «Target Ford» , The Nation

 Referanser 

 Litteratur 
 Frances Stonor Saunders (2001), The Cultural Cold War: The CIA and the World of Arts and Letters, New Press, ISBN 1-56584-664-8. [Aka, Who Paid the Piper?: The CIA and the Cultural Cold War 1999, Granta (UK edition)].
 Edward H Berman The Ideology of Philanthropy: The influence of the Carnegie, Ford, and Rockefeller foundations on American foreign policy, State University of New York Press, 1983.
 David Ransom, The Trojan Horse: A Radical Look at Foreign Aid, pub. 1975, side 93-116 «1970 Ford Foundation : Building an Elite for Indonesia». 
 Bob Feldman, «Alternative Media Censorship sponsored by CIA's Ford Foundation?»
 «Target Ford » (2006), av Scott Sherman i The Nation.
 Ford Foundation, a philanthropic facade for the CIA Voltaire Network, April 5, 2004.
 Time for Ford Foundation & CFR to Divest? Collaboration of the Rockefeller, Ford and Carnegie Foundations with the Council on Foreign Relations.
 The Ford Foundation and the CIA – En studie fra 2001 av James Petras.

 Eksterne lenker 

 Liste over mottakere av legater (engelsk)

Kategori:Stiftelser fra USA
Kategori:Etableringer i 1936
Kategori:1936 i USA